Public procurement notice: Prior Information Notice Without Call For Competition
Published: 2022-11-18
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Supplies
CPV classification: 33100000

Technical requirements: HUOM! TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA VARTEN: ANESTESIAKAASUHAIHDUTTIMET
Tietopyynnön tarkoituksena on kartoittaa markkinoilla olevia ratkaisuja ja saada kattavasti niitä koskevaa tietoa, jotta valmisteilla oleva kilpailutus voidaan toteuttaa mahdollisimman tarkoituksenmukaisesti. Tietopyyntöön vastaaminen ei ole edellytys kilpailutukseen osallistumiselle eikä vaikuta tarjoajan asemaan siinä. Tietopyynnössä esitetyt seikat ovat alustavia ja saattavat muuttua hankinnan valmistelun edetessä.
HUOM! TÄMÄ EI OLE HANKINTAILMOITUS TAI TARJOUSPYYNTÖ VAAN TIETOPYYNTÖ MARKKINAKARTOITUSTA VARTEN: ANESTESIAKAASUHAIHDUTTIMET
Tietopyynnön tarkoituksena on kartoittaa markkinoilla olevia ratkaisuja ja saada kattavasti niitä koskevaa tietoa, jotta valmisteilla oleva kilpailutus voidaan toteuttaa mahdollisimman tarkoituksenmukaisesti. Tietopyyntöön vastaaminen ei ole edellytys kilpailutukseen osallistumiselle eikä vaikuta tarjoajan asemaan siinä. Tietopyynnössä esitetyt seikat ovat alustavia ja saattavat muuttua hankinnan valmistelun edetessä.
Toimittajaa pyydetään tietopyyntöön antamassa vastauksessaan kuvaamaan tarjoamiaan tuotteita ja niihin liittyviä palveluita sekä hankintamuotoja (vuokraus, osto, leasing) ja toimittamaan tuote-esitteet 2.12.2022 klo 12.00 mennessä os kilpailutus.aneteho@hus.fi. Tarpeen mukaan varataan oikeus tekniseen vuoropuheluun osallistuvien toimittajien kanssa. Vuoropuhelu toteutetaan Teamsin välityksellä ja on kestoltaan enintään 1 h.
HUS hankkii vuosittain n. 15 kpl anestesiakonetta tai -työasemaa. Kertaluonteisesti tarvitaan isompia kokonaisuuksia eri sairaalahankkeiden puitteissa, lähivuosina Tammisairaalaan. Lisäksi HUSilla on jo omistuksessaan noin 250 anestesiakonetta. Laitteilla hoidetaan laaja-alaisesti eri ikäisiä potilaita vastasyntyneistä keskosista alkaen. Leikkausosastoja on koko HUS-alueella lähes toistakymmentä.
Anestesiakaasujen eli sevofluraanin toimittajia on kotimaan markkinoilla kaksi. Toimittajilla on erilaiset sevofluraanipullot käytössään ja nämä vaativat erilaiset haihduttimet toimiakseen anestesiakoneiden kanssa. Haihduttimet on myös vaihdettava olemassa oleviin laitteisiin sen mukaisesti, kuka kaasua kulloinkin toimittaa. Tällä hetkellä anestesiakoneisiin tarvittavat anestesiakaasuhaihduttimet tulevat kaasutoimittajalta. Kyseinen järjestely ei ole mielekästä, sillä kaasutoimittajien ydintoiminta liittyy vahvasti lääketeollisuuteen eikä heillä ole ko. laitteita tuotevalikoimassaan vaan joutuvat käyttämään ulkopuolisia toimijoita laitteiden toimituksissa.
Anestesiakaasuhaihduttimien hankinta halutaan pitää mahdollisimman joustavana niin, että haihduttimet voidaan tarpeen tullen vaihtaa mikäli kaasutoimittajassa tapahtuu muutoksia. Näin ollen pohditaan haihduttimien vuokrausmahdollisuutta, jolloin laitteen omistusoikeus säilyy laitetoimittajalla ja käyttäjäyksikkö maksaa kuukausi- tai vuosiperusteista vuokraa laitteesta. Laite vaihdetaan tarvittaessa uuteen sen tullessa elinkaarensa päähän/rikkoutuessaan/kaasutoimittajan vaihtuessa.
Tekniseen vuoropuheluun osallistuvilta toimittajilta pyydetään ehdotuksia erilaisiin toteutusmalleihin (osto/vuokra/palvelu jne ja näiden toteutusmallien kustannusvertailu) sekä tietoja tarjolla olevista lisäarvopalveluista, joita voitaisiin mahdollisesti edellyttää jo tarjouspyynnössä tai joita voitaisiin laatuvertailussa painottaa. Myös sekä valmistajan, toimittajan että laitteen ympäristöystävällisyyden vähimmäisvaatimuksiin toivotaan vinkkejä ja ehdotuksia. Laitteiden ympäristöystävällisyyttä tullaan painottamaan hankinnassa. Erilaisia lisäarvopalveluita halutaan hyödyntää mahdollisuuksien mukaan sopimuskauden aikana. Sopimuskumppaniksi tullaan valitsemaan 2-3 toimittajaa, joiden valikoima on tarpeeksi laaja HUSin tarpeisiin. Solmittava sopimus kattaa koko toimittajan laitevalikoiman sekä myös laitesidonnaiset kulutustarvikkeet. Sopimuskauden pituus on enintään 7 vuotta optiokausineen, pituus tarkentuu valmistelun aikana.
Mukana olevat erva-alueet tarkentuvat valmistelun aikana. Erva-alueiden laitekanta ja arvio tulevista laitteista määritellään tarjouspyyntöön tarkemmin.